b'\n_START_ARTICLE_\nPoljska koprenka\n_START_SECTION_\nOpis\n_START_PARAGRAPH_\nPoljska koprenka ima od 3 do 8 cm \xc5\xa1irok klobuk, ki je izbo\xc4\x8den in pri mladih primerkih pokrit z drobnimi luskicami, kasneje pa je izbo\xc4\x8den do raven, v\xc4\x8dasih s \xc5\xa1iroko grbo. Barva klobuka je oran\xc5\xbeno rjava do rde\xc4\x8de rjava, bet je svetlo rumen in valjast. Listi\xc4\x8di so cimetno rjave barve, v njih pa je rjasto rjav trosni prah. Listi\xc4\x8di so \xc5\xa1iroki in debeli in precej razmaknjeni. Raste v toplih listnatih gozdovih, v\xc4\x8dasih tudi v me\xc5\xa1anih listnato-borovih gozdovih.\n_START_SECTION_\nStrupenost\n_START_PARAGRAPH_\nPoljska koprenka vsebuje orelanin, ki ob zau\xc5\xbeitju po\xc5\xa1koduje ledvice in lahko povzro\xc4\x8di njihovo odpoved ter posledi\xc4\x8dno smrt. Znaki zastrupitve se poka\xc5\xbeejo relativno pozno, v\xc4\x8dasih \xc5\xa1ele po 1 do 2 tednih od zau\xc5\xbeitja.'